Guillermo Lasso

Guillermo Alberto Santiago Lasso Mendoza (født 16. november 1955 i Guayaquil i Ecuador) er en ecuadoriansk politiker som 24. mai 2021 overtok som Ecuadors president.

Lasso var en kort periode «superøkonomiminister» under president Jamil Mahuad i 1999 og var guvernør i provinsen Guayas fra 1998 til 1999. Han stilte som kandidat i presidentvalgene i 2013 og 2017.

I 2021 fikk Lasso 53 % av stemmene og hans motstander, venstrekandidaten og økonomen Andrés Arauz, 47 %. Lasso ses som eks-presidenten Rafael Correas motpol. Correa var sev blokkert fra å stille opp til valget etter å ha blitt dømt for korrupsjon.

Lasso ble sitt lands første sentrum-høyre-president siden Sixto Durán Ballén, som innehadde embetet fra 1992 til 1996. Han sa at han de første 100 dagene ville prioritere å øke landets vaksineringsgrad under covid-19-pandemien.

Referanser 

Personer fra Guayaquil
Ecuadorianske politikere